VEDTÆGTER FOR NSF – DEN NATIONALE SERVICEFORSAMLING FOR OVEREATERS ANONYMOUS IDANMARK - 2019
Udarbejdet af Vedtægtsudvalget ud fra ”Sample Service Board Bylaws” fra oa-org, samt Vedtægter for NSF fra 2012

OA Danmarks Nationale Serviceforsamling er et forum for samarbejdet mellem OA grupperne i Danmark og for deltagelse i servicearbejdet i OA på regions- og
verdensplan. Den Nationale Serviceforsamling er ikke at betragte som en autoritet for OA grupperne; forsamlingens formål er at servicere de OA grupper, som er
forsamlingens fundament.
Disse vedtægter er retningslinjer for udførelsen af OA Danmarks nationale servicearbejde. Vedtægterne repræsenterer en uformel aftale mellem fællesskabet OA
Danmark og dets betroede tjenere.
Anvendte forkortelser:
AA Alcoholics Anonymous
BOT Board of Trustees (Bestyrelse nedsat af WSBC til administration af WSO)
Inc. Incorporated
NSB National Service Bestyrelse
NSF National Serviceforsamling
NSR National Service Repræsentant
OA Overeaters Anonymous
WSBC World Service Business Conference
WSO World Service Office
NSF: NATIONAL SERVICEFORSAMLING FOR OVEREATERS ANONYMOUS I DANMARKI
Navn
Denne organisations navn er DEN NATIONALE SERVICEFORSAMLING FOR OVEREATERS ANONYMOUS IDANMARK, herefter omtalt som NSF.
IIFormålNSF er en servicesammenslutning under Region 9. NSFs primære formål er gennem OAs Tolv Trin og Traditioner athjælpe mænd og kvinder, som har problemer med tvangsmæssig spisning og desuden:a. At tjene som gruppesamvittighed for OA fællesskabet i Danmark;b. At fungere som beskytter af OAs Tolv Trin, Tolv Traditioner og Tolv Koncepter (bilag I-III);c. At fremme sammenholdet og kommunikationen mellem OA grupper i Danmark;d. At udbrede OAs primære formål;e. At servicere og repræsentere de OA grupper, der er fundamentet for NSF.
III
Deltagere ved NSF(1) Stemmeberettigede deltagere ved NSF
a. Én NSR valgt fra hver aktiv OA gruppe i Danmarkb. Medlemmer af NSB
c. Repræsentanten til hhv. WSBC og Region 9 forsamling
d. En repræsentant fra hvert af de udvalg, som blev vedtaget ved seneste NSF.
(2) Taleberettigede deltagere ved NSF
a. Ethvert dansk OA medlem kan deltage ved NSF, og alle deltagere har taleret. Et dansk OA medlem er pr. definition
medlem af en registreret OA gruppe i Danmark, som er anført på listen over danske OA grupper og formelt er
registreret hos OAs WSO. På NSF kan alle med stemmeret deltage online, på lige vilkår, som dem der er fysisk til
stede på mødet. Dvs. Deltage aktivt i løbet af mødet og stemme.
b. En OA gruppe defineres således:(i) Som gruppe mødes man for at praktisere OAs Tolv Trin og Tolv Traditioner;(ii) Enhver, som har et ønske om at holde op med at spise tvangsmæssigt, er velkommen i gruppen;(iii) Intet medlem kan forlanges at udføre nogen form for handlinger for at forblive medlem eller have taleret;(iv) Som gruppe har de intet andet tilhørsforhold end OA;(v) En gruppe udgøres af to eller flere personer.

c. Gæstedeltagere ved NSF
NSF kan for en begrænset periode acceptere gæstemedlemskab fra en gruppe, som ikke opfylder ovenstående kriterier.
En gæstegruppe kan til enhver tid nægtes videre gæstemedlemskab – og bør nægtes det – hvis ikke gruppen er villig
til at opfylde betingelserne for at blive en fuldgyldig OA gruppe. Formålet med at acceptere gæstemedlemskab er at
anspore og hjælpe ikke-registrerede grupper til at opfylde betingelserne for en OA gruppe.
(3) Procedure for valg af National Service Repræsentant (NSR)
NSR vælges ud fra procedurer bestemt af gruppesamvittigheden i deres respektive grupper.
Det anbefales at navnet på NSR sendes til sekretæren for NSB 3 uger forud for NSF.
a. Hver NSR tjener for den periode, den respektive gruppe har bestemt.
b. Det anbefales at NSR vælges på baggrund af deres dømmekraft, stabilitet, villighed til at tjene og deres loyalitet
overfor OAs Tolv Trin og Tolv Traditioner. Om muligt har de tidligere deltaget i servicearbejdet på gruppeniveau.
c. Ved NSF kan NSR blive bedt om at videregive deres respektive gruppes synspunkter; de er imidlertid ikke bundet
af disse synspunkter. NSR’s opgave er at komme frem til afgørelser, som de mener bedst tjener OA som helhed.
d. Det primære formål for NSR er at repræsentere deres gruppe ved NSF, samt at kommunikere mellem NSB og
grupperne før, under og efter NSF.
VI
Procedurer for NSF(1) NSFa. Mindst én gang om året vil der blive indkaldt til NSF. Den årlige generalforsamling, med valg til bestyrelsen, vilblive afholdt i årets første kvartal. Alle forsamlinger vil blive afholdt på steder, som er tilgængelige for enhver. Senest
6 uger før NSF, modtager OA grupperne en skriftlig indkaldelse til NSF.
b. Der kan til enhver tid indkaldes til en ekstraordinær NSF på opfordring fra NSB eller fra mindst en tredjedel af destemmeberettigede deltagere ved seneste NSF, blot grupperne straks adviseres.
(2) NSF Anliggender
Forsamlingen vil:a. Vælge medlemmerne til NSB;
b. Modtage formandsberetning;c. Diskutere vigtige emner, der påvirker servicearbejdet i OA Danmark som helhed og har relation til NSF’s femformål (se Artikel II a-e), samt fremkomme med anbefalinger til grupperne, hvor det er relevant. Intet forslag værebindende for nogen OA gruppe; de vil udelukkende være at betragte som anbefalinger. Ingen anbefalinger eller
instrukser kan være i strid med OAs Tolv Trin, Tolv Traditioner eller Tolv Koncepter.
d. Give klare instrukser til NSB i form af anbefalinger eller bindende instrukser. Et simpelt flertal blandt detilstedeværende stemmeberettigede, konstituerer en anbefaling til NSB. Et flertal på to tredjedele af de tilstedeværende
stemmeberettigede, konstituerer en bindende instruks til NSB.
(3) Beslutningsdygtigt antala. Det er en forudsætning for afviklingen af NSF, at mindst en fjerdedel af de, som er valgt til forsamlingen med
stemmeret (se Artikel III, § 1), er fremmødt.
V
Etablering af National Service Bestyrelse (NSB)(1) Bestyrelsen NSB
a. Bestyrelsen består som minimum af en formand / -kvinde, en viceformand / -kvinde, en sekretær og en kasserer.
Den fratrådte formand / -kvinde skal tjene som ex-officio medlem af bestyrelsen et år efter sin fratrædelse;b. NSF vælger medlemmerne til NSB, hvis rolle det er at servicere NSF samt at udføre forsamlingens ønsker og at
tjene OA fællesskabet i Danmark som helhed mellem forsamlingerne;c. NSB består af max. 21 medlemmer, men alle 21 pladser skal ikke nødvendigvis være besat på en gang. Totredjedele af pladserne i NSB skal til enhver tid være besat af dedikerede OA medlemmer. Den resterende tredjedel
kan besættes af ikke-OA medlemmer, som er valgt ind på baggrund af deres servicearbejde for OA. Sådanne
medlemmer har tale- men ikke stemmeret på bestyrelsesmøder og ved NSF;
d. NSB er den udøvende myndighed.
(2) NSB Nominationera. Så vidt muligt rekrutteres NSB kandidater fra alle områder i Danmark, hvor OA er repræsenteret. Når et medlem ervalgt til bestyrelsen, er hans/hendes højeste prioritet at tjene OA i Danmark som helhed;b. Ethvert individuelt OA medlem eller enhver gruppe, som ønsker at opstille en kandidat, indsender navnene på
egnede kandidater til sekretæren forud for NSF. Der kan vedlægges en OA biografi på hver kandidat.
c. Nominationer kan ske fra salen umiddelbart forud for selve valget. En nomineringskomite kan også etableres.
(3) Kvalifikationer for bestyrelsesmedlemmer
Nominerede bestyrelsesmedlemmer skal opfylde følgende krav:
a. De har arbejdet med OAs Tolv Trin i mindst seks måneder;b. De er bekendte med indholdet i OAs Tolv Traditioner og Tolv Koncepter;c. De har en stabil afholdenhed ud fra deres egne definitioner igennem mindst 6 måneder;d. De deltager regelmæssigt i OA gruppemøder;e. De forstår og påtager sig ansvaret i forbindelse med den pågældende position som defineret i Artikel V, § 6.
(4) Valg til NSB
a. En forudsætning for at blive valgt til NSB er, at den nominerede kandidat er til stede ved den NSF, hvor valgetfinder sted, og at kandidaten vælges ved simpelt flertal blandt de tilstedeværende stemmeberettigede medlemmer af
NSF. Hvis en nomineret ikke har mulighed for at fremmøde, kan der ekstraordinært foretages valg af denne person ihenhold til gruppesamvittigheden.
b. ved gruppesamvittighed kan det besluttes at der skal foretages hemmelig afstemning.
(5) Valgperiodea. Bestyrelsesposter besættes for følgende perioder:(i) Formand/forkvinde: 2 år.
(ii) Kasserer: 2 år(iii) Sekretær: 1 år(iv) Viceformand/-kvinde: 1 år.
(v) Menige medlemmer af NSB kan vælges for 1 eller 2 år.
b. Bestyrelsesmedlemmer tiltræder umiddelbart efter den årlige generalforsamling, hvorpå de blev valgt til
bestyrelsen;
c. Bestyrelsesmedlemmer kan maksimalt betræde samme bestyrelsespost i en fireårig periode. Bestyrelsesmedlemmer
kan genopstille til en bestyrelsespost, forudsat der er gået fire år, siden fratrædelse efter medlemmets forrige
bestyrelsesperiode. Intet medlem kan vælges mere end to gange eller betræde den samme bestyrelsespost mere end
sammenlagt 8 år;
d. Ikke-OA-bestyrelsesmedlemmer vil altid være en midlertidig løsning, indtil et OA-medlem kan betræde posten.
e. Alle bestyrelsesmedlemmers valg genbekræftes hvert år på NSF. Denne genbekræftelse forudsætter regelmæssig
deltagelse i bestyrelsesmøder.
(6) Ansvarsområder for nøgleposter i NSB
a. Formanden / -kvinden(i) Leder alle ordinære bestyrelsesmøder samt NSF;
(ii) Er ansvarlig for udformning af dagsordenen for alle NSB møder og NSF;
(iii) Har den afgørende stemme, hvis der ved en afstemning er lige mange for og imod;(iv) Kan deltage i alle udvalgsmøder;(v) Er ansvarlig for, at NSF regnskaberne årligt revideres

b. Kassereren(i) Er ansvarlig for at holde opsyn med OA’s konti samt diverse overførsler i henhold til beslutninger ved NSF.
(ii) Er ansvarlig for udarbejdelse af økonomiske beretninger til alle NSB og NSF møder;(iii) Medunderskriver sammen med formanden / -kvinden eller 2 ud af 3 medlemmer udpeget af bestyrelsen;
c. Sekretæren
(i) Er ansvarlig for, at der bliver taget referat ved alle NSB møder og NSF, samt at referaterne via mail sendes ud til
hver gruppe, hvert NSB medlem og andre interesserede OA-medlemmer.
(ii) Arkiverer alle referater fra tidligere møder.
d. Viceformanden / -kvinden: Fungerer i formandens / -kvindens fravær.
e. Menige medlemmer af NSB: Kan udpeges til specifikke funktioner, herunder udpeges som suppleant ved behov.
(7) Andre nøglepersoner
Disse kan deltage ved NSB-møder, men har ikke stemmeret.
a. Repræsentant(er) til WSBC og Region 9 forsamling(i) Opretholder kontakt med WSO og Region 9;(ii) Holder OA grupper og NSB informerede om forslag til kommende WSBC og Region 9 forsamling;(iii) Repræsenterer OA Danmark ved WSBC og/eller Region 9 forsamling, når de økonomiske ressourcer tillader det
og NSF vedtager det;(iv) Informerer OA grupper, NSB og NSF om aktiviteter i WSO og Region 9
b. Udvalgsformænd / -kvinder(i) Opretholder kontakten mellem det udvalg, de repræsenterer og NSB;(ii) Holder OA grupper og NSB informerede om udvalgsaktiviteter;(iii) Udarbejder en økonomisk beretning til NSB og NSF;
(8) NSB Møder
a. Ordinære Møder
OAs Nationale Service Bestyrelse vil mødes efter behov og minimum 4 gange årligt. Et af disse møder vil være denårlige generalforsamling i NSB.
b. Den årlige generalforsamling i NSB
Bestyrelsens årlige generalforsamling skal afholdes i november måned forud for NSF.
c. Ekstraordinære møder
Hvis et flertal i bestyrelsen ønsker det, eller på anmodning fra mindst 3 NSB medlemmer, kan der til enhver tid
indkaldes til et ekstraordinært bestyrelsesmøde, såfremt det adviseres i god tid.
d. Indkaldelsesmetode(i) Sekretæren adviserer om alle møder pr. e-mail senest 3 uger før.
(ii) Om muligt vil der på NSB møderne blive informeret om, hvor og hvornår det næste møde afholdes;(iii) Sammen med mødeindkaldelsen fremsendes en dagsorden. Dagsordenen kan ændres forud for selve mødets
afholdelse, hvis et flertal af bestyrelsen ønsker det. Forslag om ændringer skal sendes pr. e-mail til formanden senest
en uge før mødets afholdelse.
e. Ved alle NSB møder oplæses OAs Tolv Traditioner og Tolv Koncepter (bilag II og III) ved mødets start.
(9) NSB AnliggenderOm muligt træffes afgørelser ved fuld enighed i bestyrelsen, alternativt ved en flertalsafstemning blandt detilstedeværende. Det åndelige grundlag vil altid veje tungere end det skrevne ord.
NSB vil:a. Følge NSF instrukser;b. Rapportere til NSF;
c. Diskutere vigtige emner, som påvirker OA Danmark som helhed og relaterer til forsamlingens fem formål, somnævnt i Artikel II, samt fremsætte anbefalinger til grupper, hvor det er nødvendigt. Ingen sådanne anbefalinger kanvære bindende for nogen OA gruppe; der vil udelukkende være tale om forslag.

(10) Ledige NSB poster og afståelsera. Hvis et bestyrelsesmedlem forsømmer at deltage i to på hinanden følgende møder uden at have meddelt dette til
sekretæren, vil det pågældende medlems bestyrelsespost være at betragte som ledig.
b. Ethvert bestyrelsesmedlem kan til enhver tid og med en hvilken som helst begrundelse vælge at trække sig fra
bestyrelsesarbejdet ved at indgive en skriftlig opsigelse til formanden / -kvinden.
c. Ethvert bestyrelsesmedlem kan med gyldig grund blive bedt om at forlade sin post, hvis to tredjedele af destemmeberettigede medlemmer ved et ekstraordinært bestyrelsesmøde, som er indkaldt specielt med dette formål,beslutter det.
e. Ethvert bestyrelsesmedlem kan blive bedt om at trække sig med øjeblikkeligt varsel, hvis et flertal på mindst to
tredjedele i NSF beslutter det.
VI Udvalg(1) Særlige udvalg
NSB eller andre OA medlemmer kan ved NSF opfordre til etablering af særlige udvalg.
(2) Udvalgsudnævnelser
NSB kan udnævne et vilkårligt tilstedeværende OA medlem – til at lede et særligt udvalg, hvis et flertal af detilstedeværende, stemmeberettigede bestyrelsesmedlemmer godkender det.
(3) Udvalgsprocedurer
Udvalgene er selv ansvarlige for at indkalde til – og afholde møder samt for at etablere sine egne procedurer. Disse
procedurer skal være i overensstemmelse med retningslinjerne i OAs Tolv Traditioner.
(4) Udvalgenes ansvarsområder
Hvis et udvalg ønsker at overskride et allerede vedtaget budget, kræver det NSB’s godkendelse. Såfremt der anvendes
midler ud over de budgetterede, skal et deltaljeret regnskab fremlægges ved næste NSF.
(5) Udvalgs-bankkonto
Hvis bestyrelsen anser det for hensigtsmæssigt, at der åbnes en udvalgs-bankkonto, gælder følgende procedure:(i) Der skal vælges en udvalgsformand/ -kvinde for 2 år, som opfylder samme kvalifikationer som NSB-medlemmer.
(ii) Udvalgsformanden / -kvinden og NSB kassereren skal være medunderskrivere på kontoen.
(iii) Udvalgsformanden / -kvinden er ansvarlig for regnskabet og skal fremsætte en detaljeret økonomisk beretning til
NSB op til NSB’s generalforsamling.
(6) Fjernelse af en udvalgsformand / -kvinde
En udvalgsformand / -kvinde kan blive bedt om at fratræde posten, hvis et flertal på mindst to tredjedele af
bestyrelsen vedtager det. Fjernelse er baseret på uanstændig opførsel, genoptagelse af tvangsmæssig spisning eller
udeblivelse.
VIIØkonomiske Ressourcer(1) Økonomiske midler
a. Frivillige bidrag fra medlemsgrupperne er det primære økonomiske fundament for NSF;
b. Sekundære indkomstkilder kan være lejlighedsvise projekter eller aktiviteter, såfremt disse er godkendt af NSF og ioverensstemmelse med Sjette Tradition;c. NSF kan modtage donationer fra OA medlemmer i overensstemmelse med almen OA praksis;
d. NSF kan modtage rentefri lån fra OA medlemmer til specielle projekter.
e. Modtagelse af testamentariske, eller andre, bidrag udefra er forbudt;
f. NSF hverken accepterer ansvaret for bemyndigelse over – eller fordeling af – midler, som er grundlagt udenfor OA.
(2) Fornuftig reserveUd over tilbageholdelse af en fornuftig reserve til uforudsete udgifter skal der ikke ophobes økonomiske midler.
Overskydende midler skal hvert år doneres til Region 9 og WSO i forholdet 2/3 til Region 9 og 1/3 til WSO.
VIII
Parlamentarisk Procedure
Note: NSF har mulighed for at vælge rammerne for deres grupper efter den metode de finder passende. Er rammerne
først valgt, bør disse dog fremgå af vedtægterne, så medlemmerne sikres, at reglerne forbliver de samme i tilfælde af,
at forholdene ændres. Man sørger dermed for, at gruppens rammer ikke kan ændres til fordel for nogle medlemmer på
bekostning af andre. Den parlamentariske myndighed, der gennemgående anvendes i Anonyme Overspisere, er den til
enhver tid mest opdaterede udgave af ”Robert’s Rules of Order, Newly Revised”.
IXVedtægtsændringer
a. NSF’s vedtægter kan kun ophæves eller ændres af NSF. Hverken NSF eller NSB kan ændre indholdet af OA’s Tolv
Trin, Tolv Traditioner, eller Tolv Koncepter.
b. Vedtægts-ændringsforslag fra enkeltpersoner eller grupper fremsendes i skriftlig form til NSB sekretæren mindst 6
uger forud for den næste NSF forsamling;c. Ændringsforslagene vil dernæst blive fremlagt for den fulde NSF, og efterfølgende indarbejdet i vedtægterne,såfremt de vedtages med et flertal på mindst to tredjedele;d. Nærværende vedtægter og evt. kommende ændringer og tilføjelser, som godkendes af NSF, oversættes til engelskog fremsendes til WSO
XGrundlæggende Sager
a. Sager, som relaterer til NSF og/eller grupper i Danmark, hidrører under NSB;
b. Sager, som relaterer til Overeaters Anonymous som helhed og påvirker Overeaters Anonymous Inc.’s vedtægter,underafsnit A, hidrører under BOT;
c. Sager, som relaterer til Overeaters Anonymous Inc.’s vedtægter, Afsnit B, eller til de Tolv Trin, Tolv Traditioner
eller Tolv Begreber, hidrører under WSBC.
XI
Opløsning
Ved opløsning af denne organisation, skal overskydende midler – efter betaling eller hensættelse til afvikling af
organisationens gæld og forpligtelser - fordeles ligeligt mellem OAs WSO og Region 9. Hvis ikke dette er muligt skal
overskydende midler doneres til en anden nonprofit organisation, fond, institution eller virksomhed, såfremt
velgørenhed er det eneste grundlag for den pågældende organisations virke og struktur.
I henhold til OA’s 6. tradition må ingen andel af nettofortjenesten fra denne organisation nogensinde tilfalde eller
anvendes til fordel for dens medlemmer, bestyrelsesmedlemmer eller andre privatpersoner.
Ved opløsning af OA Danmark skal der gives skriftlig besked til formand og trustee for WSO.
Såfremt der opstår intergrupper i OA Danmark, skal NSB udfærdige et sæt retningsliner for dette.
Bilag IDE TOLV TRIN
1. Vi indrømmede, at vi var magtesløse overfor mad – og at vi ikke kunne klare vort eget liv.
2. Vi kom til den erkendelse, at en magt større end os selv kunne give os vor sunde fornuft tilbage.
3. Vi besluttede at lægge vor vilje og vort liv over til Gud, sådan som vi opfattede ham.
4. Vi foretog en grundig og uforfærdet moralsk selvransagelse.
5. Vi indrømmede overfor Gud, for os selv og for et andet menneske, nøjagtig hvordan det forholdt sig med vore fejl.

6. Vi var helt indstillede på at lade Gud fjerne alle disse karakterbrist.
7. Vi bad ham ydmygt fjerne alle vore fejl.
8. Vi lavede en liste over alle de mennesker, vi havde gjort fortræd, og vi var villige til at gøre det godt igen.
9. Vi gik direkte til disse mennesker for at gøre det godt igen, såfremt vi ikke derved ville såre dem eller andre.
10. Vi fortsatte vor selvransagelse, og når vi havde fejlet, indrømmede vi det straks.
11. Vi søgte gennem bøn og meditation at forbedre vor bevidste kontakt med Gud, sådan som vi opfattede Ham, idetvi bad om at få at vide, hvad der var Hans mening med os, og om at få styrke til at udføre den.
12. Når vi som en følge af disse trin havde haft en åndelig opvågnen, forsøgte vi at bringe dette budskab videre tiltvangsoverspisere og at praktisere disse principper i alt, hvad vi foretog os.
Tilladelse til at indføre Anonyme Alkoholikeres Tolv Trin er indhentet hos AA World Services Inc.
Bilag II
DE TOLV TRADITIONER
1. Vor fælles velfærd bør komme først; personlig helbredelse afhænger af sammenholdet i OA.
2. Når det drejer sig om gruppens anliggender, er der kun én autoritet – en kærlig Gud, sådan som Han udtrykker sig ivor gruppesamvittighed. Vore ledere er kun betroede tjenere; de bestemmer ikke.
3. Den eneste betingelse for at blive medlem af OA er et ønske om at holde op med at spise tvangsmæssigt.
4. Hver gruppe bør være selvstyrende, undtagen i sager, der angår andre grupper eller OA som helhed.
5. Hver gruppe har kun ét hovedformål: At bringe budskabet videre til tvangsoverspiseren, som stadig lider.
6. En OA gruppe bør aldrig yde økonomisk støtte eller låne OA navnet ud til noget beslægtet formål eller fremmed
foretagende, for at penge-, ejendoms- og prestigespørgsmål ikke skal aflede os fra vort egentlige formål.
7. Enhver OA gruppe bør klare sig selv økonomisk og afslå bidrag udefra.
8. OAere bør altid forblive ikke-professionelle, men vore servicecentre kan ansætte specialuddannede folk.
9. OA som sådan bør aldrig organiseres, men vi kan nedsætte arbejdsudvalg eller komiteer, som er direkte ansvarlige
overfor dem, de tjener.
10. OA tager ikke stilling til spørgsmål udenfor fællesskabet. OA navnet bør derfor aldrig inddrages i offentlige
debatter.
11. Vor udbredelse af kendskabet til OA er i højere grad baseret på tiltrækning end agitation. Når det gælder presse,
radio film, TV og andre offentlige kommunikationsmidler, bør personlig anonymitet altid bevares.
12. Anonymitet er det åndelige grundlag for alle disse traditioner, der til stadighed minder os om, at princippet går
forud for personen.
Tilladelse til at indføre Anonyme Alkoholikeres Tolv Traditioner er indhentet hos AA World Services Inc.
Bilag IIIDE TOLV KONCEPTER
1. Det endelige ansvar og den højeste myndighed for OAs verdensservice hviler på den fælles samvittighed for hele
vort fællesskab.
2. OA grupperne har overdraget den aktive opretholdelse af servicearbejdet på verdensplan til WSBC; derfor fungerer
WSBC som talerør, autoritet og effektiv samvittighed for OA som helhed.
3. ”Retten til Beslutninger” er baseret på tillid, og muliggør effektiv ledelse.
4. ”Retten til at Deltage” sikrer lige muligheder for alle i beslutningsprocessen.
5. For at sikre individuelle medlemmer, at deres meninger og personlige klagepunkter nøje overvejes, har ethvert
medlem ret til at anke beslutninger og til at fremsætte forslag.
6. BOT er af WSBC betroet det primære ansvar for administrationen af OA.
7. BOT er underlagt de juridiske rettigheder og forpligtelser, som er den tildelt i henhold til OAs Vedtægter, Afsnit A;
WSBC er tildelt sine rettigheder og forpligtelser pr. tradition og i henhold til OAs Vedtægter, Afsnit B.
8. BOT har uddelegeret ansvaret for administrationen af OAs WSO til sin hovedbestyrelse.
9. Uundværlige for effektivt servicearbejde på alle niveauer er kompetente, betroede tjenere såvel som fornuftige
metoder til at vælge dem.
10. Serviceansvaret uddelegeres ud fra en nøje defineret autoritetsstruktur; derved undgås dobbeltarbejde.
11. Bestyrelsens administration af WSO bør altid være understøttet af de bedste stående udvalg, ledere, medarbejdere

og konsulenter.
12. Det åndelige grundlag for servicearbejdet i OA sikrer: a. At intet udvalgs- eller serviceorgan i OA nogensinde skal
befinde sig i en risikabel position af rigdom eller magt;
b. At tilstrækkelige midler til at varetage den daglige drift foruden en fornuftig reserve, er OAs sunde økonomiske
grundholdning;c. At intet OA medlem nogensinde placeres i en autoritetsposition, som han/hun er underkvalificeret til;d. At alle vigtige beslutninger træffes ud fra diskussion, afstemning og - om muligt - solid enighed;e. At ingen servicegerning nogensinde kan straffes personligt eller give anledning til offentlige kontroverser; og
f. At intet OA udvalg eller bestyrelse nogensinde skal styre eller regere; i stedet skal de altid forblive demokratiske itanke og handling.
Tilladelse til at indføre Anonyme Alkoholikeres Tolv Koncepter er indhentet hos AA World Services Inc.